10. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 8060/Δ51 της 7/21 Φεβρ. 1967 (ΦΕΚ Β΄ 131) Περί αυξήσεως των υπό του Ταμείου Επικουρικής Ασφαλίσεως Εργατοτεχνιτών Δομικών και Ξυλουργικών Εργασιών παρεχομένων συντάξεων. Έχοντες υπ' όψιν: 1)Τας διατάξεις της παρ. 4 του άρθρ. 1 του Ν.Δ. 4577/66 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων". 2)Γνώμην του Δ.Σ. του Ταμείου Επικουρικής Ασφαλίσεως Εργατεχνιτών Δομικών και Ξυλουργικών Εργασιών υποβληθείσαν ημίν δια των υπ' αριθ. 11676/66 και 857/67 αναφορών του Ταμείου. 3)Την διαπιστωθείσαν ανάγκην βελτιώσεως των συντάξεων του ανωτέρου Ταμείου, ως και την οικονομικήν κατάστασιν αυτού και 4)Την απόφασιν της Νομισματικής Επιτροπής την ληφθείσαν κατά την υπ' αριθ. 918/3.5.55 συνεδρίασιν αυτής, την κοινοποιηθείσαν δια του υπ' αριθ. 14786/16.5.55 εγγράφου της, αποφασίζομεν: 1.Από της 1ης Ιαν. 1967 αυξάνονται αι υπό του Ταμείου Επικουρικής Ασφαλίσεως Εργατοτεχνιτών Δομικών και Ξυλουργικών Εργασιών χορηγούμεναι συντάξεις ως κάτωθι: α)Κατά ποσοστόν 12% αι μέχρι 500 δραχμών συντάξεις. β)Κατά ποσοστόν 10% αι από 501 δραχμάς και άνω τοιαύται. 2.Της ανωτέρω αυξήσεως υπολογιζομένης επί του καταβαλλομένου ποσού μηνιαίας συντάξεως, δικαιούνται οι συνταξιοδοτούμενοι κατά την ανωτέρω ημερομηνίαν, ως και οι μεταγενεστέρως συνταξιοδοτούμενοι ων η έναρξις συνταξιοδοτήσεως ανάγεται εις τον μέχρι της ημερομηνίας ταύτης χρόνον. 3.Αι κατά τα ανωτέρω προσαυξανόμεναι συντάξεις δεν δύναται να υπερβούν εν ουδεμιά περιπτώσει το 80% των αποδοχών ας θα ελάμβανεν ο συνταξιούχος εάν εξηκολουθήση εργαζόμενος. Η παρούσα δημοσιευθήτω δια της Εφημερίδος της Κυβερνήσεως. 